Filmi "Of God and Men" mbi zgjedhjen e njerëzve për jetë a vdekje
Filmi i kushtohet jetës dhe vdjekjes së tmerrshme të murgjve francezë në Algjeri
Kur Algjeria përfshihet nga ndjenjat e fondamentalizmi islamik, murgjit katolikë në një manastir të vogël gjenden përballë dilemës, duhet të rrinë, apo të largohen. I gjithë subjekti ka të bëjë me dilemën e tyre. Subjekti shtjellohet ngadalë, por me nëntekst të qartë. Dialogu shoqërohet me pauza të gjata. Kjo refleton një frymë meditimi. Sfondi i zymtë aludon për një jetë të dedikuar ndaj sakrificave. Kamera fokusohet tek fytyrat e murgjve, gjatë përsiatjeve të tyre mbi jetën dhe vdekjen. Ndërsa radikalët islamikë hyjnë me forcë në manastir duke kërkuar ilaçe, skenari intensifikohet, duke avancuar drejt asaj që duket se është e paevitueshme. Murgu Christian, drejtuesi i manastirit, i qëndron vendimit të tij. Historia është një paralelizëm me orët e fundit të jetës së Jezu Krishtit. Ndërsa murgjit e braktisin veten me besimin tek Zoti, shefi i policisë lokale nuk merr përgjegjësi për atë çka do t’i ndodhë atyre. Murgjit kthehen në manastir dhe presin me qetësi për atë që do të ndodhë. Megjithëse historia e një tragjedie, filmi “Of Gods and Men” është njëkohësisht edhe himn për vendosmërinë njerëzore dhe besimin. Kamera ndalet tek fytyrat e murgjve, duke i fiksuar ata gjatë një meditimi të thellë, si një vepër e piktorëve holandezë. Trupa e aktorëve është e mrekullueshme. Filmi përshkohet nga momente dramatike dhe le mbresa të thella tek shikuesit.